kardosdrur/scandi-wiki huggingface dataset:
Rentefradrag

Rentefradrag er et fradrag der tillader en borger at betale mindre i skat, hvis vedkommende betaler renter.

Fradraget er motiveret af det modsatte, nemlig beskatning af renteindtægt. Argumentet er at eftersom renteindtægter beskattes, da er det rimeligt at der tilsvarende modregnes med fradrag på renteudgifter. Der skulle således være tale om en "symmetri" mellem beskatning og fradrag.

Rentefradrag i Danmark 
I 1987 var rentefradraget 73%. Over en årrække blev dette sænket så det i 1993 var 50% og yderligere sænket så det i 1998 var ca. 46%. Fra 1998 til 2001 blev det yderligere sænket og ramte 32%. Der har været forskellige tilløb til en yderligere sænkning. Skattekommissionen foreslog i 2009 at man i perioden fra 2012 til 2019 sænkede værdien af rentefradraget fra ca. 33,5% til ca. 25,5%, som en del af skattereformen fra 2009.. I 2019 blev foreslået en sænkning på 5%-point. pr. 2021 er rentefradraget stadig ca. 33,5%. Rentefradraget gælder for renteudgifter op til 50.000 kr. for enlige og 100.000 kr. for ægtepar.

Rentefradrag i USA 
I USA er det muligt at fratrække værdien af renter på visse boliglån, såkaldt home mortgage interest deduction.

Rentefradrag i Sverige 
I Sverige er det ligeledes muligt at benytte et rentefradrag. Rentefradraget var et stridsemne ved Rigsdagsvalget 1979.

Referencer 

Fradrag

nl:Hypotheekrenteaftrek (Nederland)
Age Ain't Nothing but a Number

Age Ain't Nothing but a Number er den amerikanske kunstner Aaliyahs debutalbum. Udgivet af Jive og Blackground Records den 24. maj 1994 i USA. Studiealbummet blev nr. 18 på Billboard 200 og solgte over 2 millioner albums i USA, og sidenhen over seks millioner verden over.

Tracklist 
Alle sange blev skrevet og produceret af R. Kelly, med undtagelse af "At Your Best (You Are Love)", der er en coverversion fra The Isley Brothers.

Referencer 

Debutalbum fra 1994
Debutalbum fra USA
Midtbane

En midtbane er, som navnet antyder, den midterste del af en bane i sportsmæssig sammenhæng. I sportsgrene hvor udtrykket bruges symboliseres denne del af banen typisk ved en tværgående linje, midterlinjen, der opdeler banen i to halvdele. I mange sportsgrene, såsom fodbold, er denne linje yderligere optegnet en midterliggende cirkel med nøjagtigt centrum i midten (symboliseret ved en prik). Midtbanen har ikke en fast dimension, men skal forstås som "rummet" omkring midterlinjen. I modsætning til begrebet midtbane, kaldes andre dele af banen typisk ved symbolske navne, eksempelvis forsvar og angreb (fodbold, håndbold) og outfield og infield (baseball), alt efter banens udformning og spillets strategier og regler.

I europæisk fodbold bruges udtrykket midtbanespiller om de spillere, der via deres strategiske position typisk opererer i dette område. Disse spillere kan have mange forskellige egenskaber, såsom defensivt orienterede kvaliteter, hvor spilleren typisk er nærkampstærk (defensiv midtbanespiller) eller offensive kvaliteter, såsom teknik og fart (offensiv midtbanespiller). Kendte midtbanespillere inkluderer Michael Laudrup, Steven Gerrard og Michel Platini.

Boldspil
Idrætsanlæg
Sportsterminologi
Mesterholdenes Europa Cup i håndbold 1982-83 (kvinder)

Mesterholdenes Europa Cup i håndbold 192-83 for kvinder var den 23. udgave af Mesterholdenes Europa Cup i håndbold for kvinder. Turneringen havde deltagelse af 22 hold, som var blevet nationale mestre sæsonen forinden, samt de ungarske sølvvindere fra Budapesti Spartacus, eftersom mesterholdet Vasas SC allerede var kvalificeret til turneringen som forsvarende mester. Den blev afviklet som en cupturnering, hvor alle opgørene blev afviklet over to kampe, hvor holdene mødtes både ude og hjemme.

Turneringen blev vundet af Spartak Kijev fra Sovjetunionen, som i finalen over to kampe besejrede RK Radnički fra Jugoslavien med 48-36. Det var niende gang i turneringens historie, at Spartak Kijev vandt titlen, mens RK Radnički efter to vundne finaler i sæsonerne 1975-76 og 1979-80 for tredje sæson i træk oplevede at tabe i finalen.

Danmarks repræsentant i turneringen var de danske mestre fra IF AIA-Tranbjerg, som blev slået ud i 1/8-finalen, hvor holdet over to kampe tabte med 30-38 til Budapesti Spartacus fra Ungarn.

Resultater

1/16-finaler

Ottendedelsfinaler

Kvartfinaler

Semifinaler

Finale

Kilder / eksterne henvisninger 
 World Handball Archive – Women Handball European Champions Cup 1983

Noter 

1982-83 (kvinder)
Håndbold i 1982
Håndbold i 1983
Kvindehåndbold
Asar-i Sevket-klassen

Asar-i Sevket-klassen omfattede to små tyrkiske panserskibe, bygget i Frankrig. Skibene var bestilt af den ægyptiske khedive (vicekonge) Ismail til den ægyptiske flåde, men landets økonomiske formåen rakte ikke til købet, så i stedet blev kontrakten overtaget af det osmanniske rige (nutidens Tyrkiet), der var i fuld gang med at udbygge sin flåde.

Konstruktionen 

De to skibe i klassen var bygget af jern, men konstruktionen var spinkel. I lighed med de noget større franske panserskibe af Alma-klassen, der blev bygget i samme periode, havde de en kombination af kanoner i åben kanonstilling ("barbette") og på et traditionelt kanondæk.

Skibene

Asar-i Sevket 
Bygget på værftet Forges et Chantieres, Graville i La Seyne ved Toulon i Frankrig. Var på værft i 1892 og fik blandt andet flere lette kanoner. Udgået og ophugget i 1910.

Necm-i Sevket 
Bygget på værftet Forges et Chantieres, Graville i La Seyne ved Toulon i Frankrig. Var på værft i 1892 og fik blandt andet flere lette kanoner. Udgået i 1913. Lå derefter som skrog til det blev ophugget i 1929.

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979),

Noter 

Panserskibe fra Tyrkiet
Metax

Metax var navnet på et en dansk kæde af ubemandede tankstationer i Danmark mellem 1971 og 2007.

Selskabet begyndte i 1892 i Aalborg som N.K. Strøyberg, der beskæftigede sig med kul- og koksimport og pramsejlads over Limfjorden. Virksomheden skiftede i 1971 navn til METAX-OLIE A/S, samme år som den første tankstation blev åbnet.

I 1979 blev selskabet opkøbt af Shell, men fortsatte stadig som et datterselskab under navnet Metax. Sidst i 2000'erne blev de 70 tankstationer omdøbt til Shell Express, dog stadig med kontor i Aalborg.

Kilder 
 Metax.dk's hjemmeside
 epn.dk – Metax skifter navn til Shell Express

Virksomheder i Aalborg
Corneille

Corneille henviser til flere artikler:

 Pierre Corneille (1606-1684), fransk dramatiker.
 Guillaume Cornelis van Beverloo (1922-2010), belgisk CoBrA-maler med kunstnernavnet Corneille.
Cessna 185

Cessna 185 (kendt som Skywagon) er et seks sæders, en motors propelfly produceret af den amerikanske flyproducent Cessna. Den første prototype lettede i juli 1960 og i marts 1961 blev det første eksemplar af den færdige model produceret. Flyet er et højvinget fly med konventionelt understel og halehjul.

Design 
Flyet er dybest set en forstærket Cessna 180. Den væsentligste forskel mellem de to fly er en større halefinne og motor på 185'eren. Der er 300 hk i den Continental Motors IO-520-D motor der er monteret i Cessna 185, i modsætning til de 230 hk der er på 180'eren.

Eksterne henvisninger 

 Data og historie om Cessna 180 og 185 Skywagon på airliners.net
 

Etableret i 1961
Cessna-fly
Passagerfly
1-motors propelfly
Bundesverwaltungsgericht

Bundesverwaltungsgericht (BVerwG) (forbundsforvaltningsdomstolen) er Tysklands øverste domstol i administrative spørgsmål.  
   
Fra 1953 til 2002 havde domstolen sæde i den tidligere preussiske overforvaltningsdomstols bygning i Berlin. Derefter flyttede domstolen ind rigsrettens tidligere lokaler i Leipzig.

Militære sager  
Fra 1957 til 2003 blev værnepligts- og andre militære sager behandlet af forvaltningsdomstolens afdeling i München. I 2003 blev disse sager flyttet til Leipzig.

Forgængere    
Storhertugdømmet Baden fik en forvaltningsdomstol i 1863. I 1875 fulgte Hessen-Darmstadt og Preussen efter. Senere kom der også forvaltningsdomstole i andre tyske stater. Desuden fik Østrig en forvaltningsdomstol i 1876. 

Både i det tyske kejserrige (1871-1918) og i Weimarrepublikken var der forgæves forsøg på at oprette en fællestysk forvaltningsdomstol. 

I 1941 afskaffede Hitler forvaltningsdomstolene i Østrig og i de tyske delstater. Derefter blev der oprettet en rigsforvaltningsdomstol i Berlin. Denne domstol forsvandt i 1945.

Tysklands politik
Tysklands retsvæsen
Tysklands forfatnings- og forvaltningsdomstole
Etableret i 1953
Murmansk Internationale Lufthavn

Murmansk Internationale Lufthavn, (, )  er en international lufthavn ved byen Murmashi, 23 km sydvest for Murmansk, Murmansk Oblast i Rusland.

Flyselskaber og destinationer

Eksterne henvisninger 

Murmansk Lufthavns officielle hjemmeside 
Murmansk Lufthavns officielle hjemmeside  

Lufthavne i Rusland
Bygninger, konstruktioner og anlæg i Murmansk oblast
Lufthavne i Sovjetunionen
Murmansk
Partenavia P.68

Partenavia P.68 er et seks sæders, 2 motors propelfly produceret af de italienske flyproducenter Partenavia og Vulcanair.

Historie 
Den første flyvning skete 25. maj 1970 med en prototype af P.68 bygget i Arzano Kommune ved Napoli i Italien. Flyet var udstyret med 2 stempelmotorer med 200 hk, fra motorfabrikanten Lycoming Engines. Produktionen af flyet startede i 1972. Siden er der blevet produceret over 300 eksemplarer af flyet i 14 forskellige versioner. I dag er det flyproducenten Valcanair, der står for fremstillingen P.68 flyet.

Eksterne henvisninger 

Data og historie om Partenavia P-68 på airliners.net
 

Fly fra Italien
Luftfart i Italien
2-motors propelfly
Passagerfly
SAS Ground Handling

SAS Ground Handling er Skandinaviens største handlingselskab og Europas tredjestørste. Selskabet omsætter for ca. 5,9 mia. svenske kroner, beskæftiger 8.400 ansatte og er repræsenteret i mere end 160 lufthavne i 40 lande.

SAS Ground Handling er et datterselskab af SAS Group. I Danmark har selskabet 2.100 ansatte og håndterer bagage og check-in for omkring 50 flyselskaber i blandt andet Københavns Lufthavn.

1. juli 2010 skiftede selskabet navn fra SAS Ground Services til det nuværende.

Eksterne henvisninger 
 SAS Ground Handlings officielle hjemmeside 

Handlingselskaber
Transportvirksomheder i Danmark
Transportvirksomheder fra Norge
SAS Group
Danske virksomheder etableret i 2010
Absolute Hits 2010

Absolute Hits 2010 er et dansk opsamlingsalbum udgivet 29. november 2010 af EMI. Albummet er en dobbelt-cd bestående af nogle af de største hits fra især sidste halvdel af år 2010.

Trackliste

Cd 1 
 Katy Perry: "California Gurls"
 Rasmus Seebach: "Lidt I Fem"
 Muse: "Neutron Star Collision"
 Robbie Williams & Gary Barlow: "Shame"
 Travie McCoy feat. Bruno Mars: "Billionaire"
 B.o.B feat. Hayley Williams of Paramore: "Airplanes"
 Flo Rida feat. David Guetta: "Club Can't Handle Me"
 Infernal: "Love Is All…"
 Gorillaz: "Stylo"
 Tina Dickow: "Copenhagen" (Single version)
 Marina & The Diamonds: "Hollywood"
 Husspektakel: "Split Klubben Ad!"
 Vinnie Who: "Remedy"
 Professor Green feat. Ed Drewett: "I Need You Tonight"
 A-Ha: "Butterfly, Butterfly (The Last Hurrah)"
 Nabiha: "The Enemy"
 Anna David: "BOW (For The Bad Girls)"
 Pernille Rosendahl: "Secret Life"
 Eliza Doolittle: "Skinny Genes"
 Dizzy Mizz Lizzy: "Waterline" (Morten Breum remix)

Cd 2 
 Robyn: "Dancing on My Own"
 Medina: "Vi To"
 Clara Sofie & Rune RK: "Når tiden går baglæns"
 Lady Antebellum: "Need You Now"
 Volbeat: "Fallen"
 Jason Derulo: "In My Head"
 Kylie Minogue: "All the Lovers"
 David Guetta feat. Kid Cudi: "Memories"
 Pet Shop Boys: "Together"
 Stine Kinck: "Kom Med Mig"
 Plan B: "She Said"
 Swedish House Mafia feat. Pharrell: "One (Your Name)"
 Naja Rosa: "When The Smoke Clears"
 Amalie: "Du & Jeg"
 Tinie Tempah feat. Eric Turner: "Written in the Stars"
 Lucy Love: "Poison"
 Goldfrapp: "Rocket"
 UFO feat. Steffen Brandt: "Fallit"
 3OH!3: "Double Vision"
 Biffo Clyro: "The Captain"

Eksterne henvisninger 
 Absolute Hits 2010 Trackliste

Album fra 2010
Hits 2010
Svea Flyveplads

Svea Flyveplads,  er en privat flyveplads ved minesamfundet Sveagruva, ved bunden af Van Mijenfjorden på Svalbard i Norge. Lufthavnen er ejet og drevet af Store Norske Spitsbergen Kulkompani der bruger flyvepladsen til transport af personale til Svalbard Lufthavn ved Longyearbyen. Personalet der arbejder ved minedriften i Svea er bosat i Longyearbyen, og er indlogeret i barakker under deres arbejdsuge i minerne.

Flyvningerne udføres omkring 25 gange om ugen af selskabet Lufttransport med et 19-sæders Dornier 228 fly. Landingsbanens underlag er grus og is afhængig af årstiden.

Eksterne henvisninger 

Store Norskes officielle hjemmeside

Lufthavne i Norge
Transport på Svalbard
Vnukovo Airlines

Vnukovo Airlines (russisk: Внуковские авиалинии eller Vnukovskie Aviallnii) var et russisk flyselskab med base på Vnukovo International Airport i Moskva. Det opererede fra 1993 til 2001.

Historie 
Selskabet blev etableret i slutningen af 1993 på den Vnukovo-baserede afdeling af det sovjetiske flyselskab Aeroflot. Vnukovo Airlines overtog blandt andet en stor flåde af langdistance flyene Iljusjin Il-86, og blev et af de største charterselskaber i Rusland. I 1990 havde selskabet omkring 100 tilladelser til indenlandske og internationale flyvninger.

Hovedaktionær i selskabet var "Russisk aviakonsortsium". I 1997 forsøgte Vnukovo uden held at få kontrol over det et andet russisk selskab, Siberian Airlines. Efter en økonomisk krise i slutningen af 1990'erne foreslog ledelse af Siberian at fusionere de 2 selskaber, men Vnukovos ledelse afslog tilbuddet. Vnukovo Airlines gik konkurs i 2001 og Siberian Airlines overtog resterne af selskabet.

Ulykker og kapringer 
Vnukovo Airlines var involveret i den største flyulykke i Norges historie, da Vnukovo Airlines Flight 2801 den 29. august 1996 styrtede ned under indflyvningen til Svalbard Lufthavn, Longyear og alle 141 om bord blev dræbt.

Referencer 

Tidligere flyselskaber fra Rusland
Etableret i 1993
Ophørt i 2001
Virksomheder i Moskva
Mossel Bay

Mossel Bay er en by i Vest-Kapprovinsen i Sydafrika. Byen har ca. 150.000 indbyggere og ligger på sydkysten, øst for Cape Town og vest for Knysna. Mossel Bay ligger ved Det indiske Ocean og er en del af Garden Route. Hovedvej N2 går gennem byen.

Den portugisiske søfarer og opdagelsesrejsende Bartolomeu Dias kom til stedet den 3. februar 1488, hvor han som den første hvide mand kunne konstatere, at Afrika havde en sydspids og dermed sandsynliggjorde, at der var en farbar søvej til Indien. Dias kaldte stedet Aguada de São Brás, men det blev senere omdøbt til Mosselbaai, der på afrikaans betyder Muslingebugten. Dette er så efterhånden blevet til det nuværende Mossel Bay. Byen opnåede købstadsrettigheder i 1852.

Historie 
Fund i klippehuler i området viser, at nomadestammer langt tilbage i tiden har haft deres gang på området. Den første kendte kontakt mellem de indfødte og de europæiske indvandrere skete i Mossel Bay i 1488. Det var et møde mellem Dias og den lokale stammehøvding på Santos Beach, den nuværende badestrand øst for byen. Mødet var fredeligt, og begge parter havde lyst til at handle og kommunikere.

Den første organiserede handel mellem hvide og indfødte var dog først på plads en halv snes år senere. I 1497 vides med sikkerhed, at Vasco da Gama lagde til for at handle her, og i de efterfølgende år blev Mossel Bay besøgt af de portugisiske skibe som en forsyningsbase på halvvejen mellem Europa og det fjerne østen.

Et stort gammelt træ kom til at fungere som 'posthus'. Det begyndte med, at den portugisiske skipper Pedro de Ataide i 1500 lagde et vigtigt brev i en sko, som han stillede under træet. Det blev snart almindeligt kendt, at vigtig post kunne anbringes her, hvorefter andre skibe kunne samle brevene op og befordre dem videre.

De første nybyggere erhvervede sig land i Mossel Bay i 1729, 77 år efter, at hollænderne havde grundlagt Cape Town.

Eksterne henvisninger 

Mossel Bays hjemmeside 
Mossel Bay Turistbureaus side

Referencer 

Byer i Sydafrika
Garden Route
Fiat Regata

Fiat Regata var en bilmodel fra Fiat. Modellen afløste Fiat 131 i 1983 og blev i 1989 afløst af Fiat Tempra.

Modellen fandtes som 4-dørs sedan og 5-dørs stationcar samt som 5-dørs varebil kaldet Fiat Marengo.

Motorprogrammet omfattede benzinmotorer på 1,1 1,3, 1,5 og 1,6 liter både med karburator og benzinindsprøjtning med effekt fra 59 til 100 hk samt dieselmotorer på 1,7 og 1,9 liter med effekt fra 59 til 80 hk.

Regata var baseret på samme platform som Fiat Ritmo, og konkurrerede med bl.a. Ford Orion, Mitsubishi Lancer, Volvo 340 og Volkswagen Jetta.

Billeder

Tekniske specifikationer

Kilder

Eksterne henvisninger 

Regata
Små mellemklassebiler
Forhjulstrukne biler
Biler introduceret i 1983
Biler fra 1980'erne
Stationcars
Fiat 131

Fiat 131 var en bilmodel fra Fiat. Modellen afløste Fiat 124 i 1974 og blev i 1983 afløst af Fiat Regata.

Modellen fandtes som sedan med 2 eller 4 døre og som stationcar med 5 døre.

Motorerne havde alle 4 cylindre, og fandtes både som benzin- og dieselmotorer.

De mest synlige ændringer i modellernes produktionstid, var for- og baglygte arrangementer, og interiøret samt instrumenteringen, således i 1978 og 1982, hvor forlygterne blev større, og Fiat 131 blev mere luksusbetonet indvendigt.

Motorprogram

Eksterne henvisninger 

131
Små mellemklassebiler
Baghjulstrukne biler
Biler introduceret i 1974
Biler fra 1970'erne
Biler fra 1980'erne
Stationcars
Jorge Carrascosa

Jorge Carrascosa (født 15. august 1948 i Buenos Aires, Argentina) er en tidligere argentinsk fodboldspiller, der spillede som venstre back. Han var på klubplan tilknyttet Banfield, Rosario Central og Huracán. Med de to sidstnævnte var han med til at vinde det argentinske mesterskab.

Carrascosa spillede 30 kampe og scorede ét for Argentinas landshold. Han deltog ved VM i 1974 i Vesttyskland.

Titler 
Primera División de Argentina
 1971 (Nacional) med Rosario Central
 1973 (Metropolitano) med Huracán

Referencer

Eksterne henvisninger 
 Footballdatabase.eu spillerinfo

Fodboldspillere fra Argentina
Fodboldspillere fra Club Atlético Banfield
Fodboldspillere fra Rosario Central
Fodboldspillere fra Boca Juniors
Personer fra Buenos Aires
Mesterholdenes Europa Cup i håndbold 1983-84 (kvinder)

Mesterholdenes Europa Cup i håndbold 1983-84 for kvinder var den 24. udgave af Mesterholdenes Europa Cup i håndbold for kvinder. Turneringen havde deltagelse af 20 hold, som var blevet nationale mestre sæsonen forinden. Den blev afviklet som en cupturnering, hvor alle opgørene blev afviklet over to kampe, hvor holdene mødtes både ude og hjemme.

Turneringen blev vundet af RK Radnički fra Jugoslavien, som i finalen over to kampe besejrede TSV Bayer 04 Leverkusen fra Vesttyskland med 42-35. Det var tredje gang i turneringens historie, at RK Radnički vandt titlen – de to første gange var i sæsonerne 1975-76 og 1979-80 – og det var femte sæson i træk, at det jugoslaviske hold deltog i finalen. Til gengæld var TSV Bayer 04 Leverkusen det første vesttyske hold i turneringens historie, som nåede finalen, som i øvrigt for første gang siden sæsonen ikke var et opgør mellem to østeuropæiske hold.

Danmarks repræsentant i turneringen var de danske mestre fra Helsingør IF, som blev slået ud i 1/8-finalen, hvor holdet over to kampe tabte med 33-50 til de senere finalister TSV Bayer 04 Leverkusen fra Vesttyskland.

Resultater

1/16-finaler

Ottendedelsfinaler

Kvartfinaler

Semifinaler

Finale

Kilder / eksterne henvisninger 
 World Handball Archive – Women Handball European Champions Cup 1984

Noter 

1983-84 (kvinder)
Håndbold i 1983
Håndbold i 1984
Kvindehåndbold
René Houseman

René Orlando Houseman (født 19. juli 1953 i La Banda, Argentina, død 22. marts 2018) var en argentinsk fodboldspiller, der som midtbanespiller på Argentinas landshold var med til at vinde guld ved VM i 1978 på hjemmebane. Han deltog også ved VM i 1974. Han spillede i alt 55 landskampe og scorede 13 mål.

På klubplan spillede Ortiz primært for Huracán, hvor han var tilknyttet i syv sæsoner. Han havde også ophold hos blandt andet Defensores de Belgrano, River Plate og chilenske Colo-Colo.

Titler 
Primera División de Argentina
 1973 (Metropolitano) med Huracán

Copa Libertadores
 1984 med Independiente

VM
 1978 med Argentina

Referencer

Eksterne henvisninger 
 Footballdatabase.eu spillerinfo
 

Fodboldspillere fra Argentina
Fodboldspillere fra Club Atlético River Plate
Fodboldspillere fra Club Atlético Huracán
Fodboldspillere fra Independiente
Verdensmestre i fodbold
Fodboldspillere fra Colo-Colo
Deltagere ved verdensmesterskabet i fodbold 1974
Deltagere ved verdensmesterskabet i fodbold 1978
Vækkeren

Vækkeren var et dansk tidsskrift forfattet og redigeret anonymt af Malthe Conrad Bruun som udkom i perioden 8. august – 15. august 1794.

Bladet var et politisk agitations-organ som talte for en republikansk-demokratisk forfatning, men til forskel fra de fleste andre politisk blade i perioden henvendte det sig ikke til den dannede borgerlige klasse men til almuen (dem "som ikke have Tid at læse store Bøger"). Formålet var at gøre menigmand politisk aktive, som Bruun skrev i første nummer: "Naar Menigmand først bliver oplyst, saa skal der ingen mere undertrykke ham. Saa skal han le ad de Skurker, som vilde indbilde ham, at Folkene ere som andet Kvæg, der skal lade sig drive, malke, slagte ned, naar de høie Herrer faa Lyst." Det første nummer udkom 3. august 1794 og der nåede kun at udkomme tre numre i alt, før det blev stoppet af myndighederne. Grunden var at Tømrerstrejken i 1794 samtidig udspillede sig i København, og bladet blev opfattet som en del af årsagen til konfliktens opståen.

Da Bruun optrådte anonymt, var det boghandler Winding, der som udgiver, blev i dømt en bøde på 200 rigsdaler i Hof- og Stadsretten, som blev stadfæstet i Højesteret 1. april 1795. Den daværende unge højesteretsassessor Poul Christian von Stemann (senere magtfuld minister i Frederik 6.s regering), gav dog en afvigende votum, hvor han udtalte at forfatteren ikke burde straffes på grund af læsernes "enfoldigheds eller onde Villies Synder".. Blandt borgerskabets oplysningstilhængere var der også utilfredshed med dommen, og en indsamling blev foranstaltet til fordel for Bruun, som således blev i stand til at godtgøre boghandler Winding udgiften til bøden. Bruun blev heller ikke afskrækket af dommen, han fortsatte sin radikale forfattervirksomhed ved udgivelsen af bladet Jerusalems Skomagers Reise til Maanen.

Henvisninger

Litteratur 
 Jette D. Søllinge & Niels Thomsen, De danske aviser, bind 1, Odense Universitetsforlag, 1988. . s. 128-130.
 Chr. Kirchhoff-Larsen, Den Danske Presses Historie, bind 2, 1947, s. 210-213.
 Carl Bruun, Kjøbenhavn, III, 1901, s. 942ff.
 Edvard Holm, Den offentlige Mening og Statsmagten 1789-1799, Kildeskriftselskabet 1975 (1888), s. 148ff.

Eksterne henvisninger 
 Vækkeren kan læses på Wikisource.org

Tidsskrifter fra Danmark
Etableret i 1794
Ophørt i 1794
C-dur

C-dur er en toneart hvor C er grundtonen.
Den fundamentale akkord i C-dur indeholder tonerne C-E-G. 

C-dur-skalaen er

På et klaver holde C-durskalaen sig på de hvide tangenter.

C-dur-akkord:

Musikteori